LAOAG CITY – Nadumaduma a klase ti bala ken partes ti paltog ti nakumpiskar dagiti utoridad iti naisayangkat a search operation iti balay ti maysa a balikbayan idiay Brgy. Cabaruan, Piddig Ilocos Norte.
Naisayanagkat ti raid iti balay ni Mr Silverio Matute, maysa a negosyante, babaen iti bileg ti search warrant kalpasan a naireklamo nga agpappaputok ti paltog.
Karaman kadagiti nakumpiskar iti uneg ti mansion ni Matute ti 2 a bala ti 9mm, 2 a bala ti M-16, 12 a bala ti 12-gauge shotgun, 12 a pedaso ti fired catridges ti cal. 9Mm, 1 bala ti cal 38, maysa a shotgun ken spare parts ti paltog.
Kuna ni Superintendent Reynaldo Lizardo, Chief Investigator ti Ilocos Norte Police Provincial Office, a nakita da ti maysa a firing area iti uneg ti mansion ni Matute.
Kinumpirmaran ni Barangay chairman Diosdado Aquino ti Brgy. Cabaruan nga adda pay lussok ti tuktok ti balay ni Matute a mapapati a bunga ti panagpappaputok na iti paltog.
ilo_Latn ilo_Latn ilo_Latn ilo_Latn ilo_Latn